text: Ingen nydanskere i Kolding Byråd
  26 november 2013 kl. 14.03
  Kolding Byråd har færrest politikere med andre etniske baggrunde end dansk, når man ser på Danmarks 10 største byer. Det skriver Ugebrevet A4.
  Før valget var der en enkelt. Nu har Kolding nul. Da Marwan Zobi fra Socialdemokratiet ikke blev genvalgt ved valget den 19. november, mistede Kolding Kommune deres eneste byrådspolitiker med en anden etnisk herkomst end dansk. Det skriver ugebrevet A4 i dag.
  Koldings bormester, Jørn Pedersen, ser ikke fraværet af den etniske mangfoldighed som et problem.
  - Jeg ser det som et sundhedstegn, at koldingensere med somalisk, tyrkisk eller anden baggrund end dansk sætter kryds ved danske byrådskandidater. Havde borgerne med anden etnisk baggrund end dansk haft behov for at få valgt kandidater med udenlandsk baggrund, havde de jo sat deres kryds der, siger han til Ugebrevet A4.
  Borgmesteren tager også sammensætningen af det nye byråd som udtryk for, at integrationen i høj grad lykkes i Kolding, og at de flere tusinde borgere med anden etnisk baggrund end dansk føler sig hjemme i kommunen.
  @kvsyd Nej, desværre. Men @hamlaouibahloul var tæt på og blev 1. suppleant. Flot for en førstegangsopstillet!
  
  